Publication: Magyar Közlöny
Issue: MK-2002-141 (Year: 2002, Number: 141)
Era: 1990-2004
Section: 1995. évi CXVII. törvény módosítása
Paragraph Index: 87

7. § Az Szja tv. 28. §-ának (1) bekezdése helyébe a következõ rendelkezés lép: „(1) Egyéb jövedelem minden olyan bevétel, amelynek adókötelezettségére e törvény eltérõ rendelkezést nem tartalmaz. Egyéb jövedelem különösen az adóterhet nem viselõ járandóság, továbbá a szakképzéssel összefüggõ juttatásnak, a hallgatói munkadíjnak és a szociális gondozói 2002/141. szám díjnak, valamint az amatõr és vegyes versenyrendszerben szervezett versenyen közremûködõ mérkõzésvezetõ részére e tevékenységével összefüggésben juttatott jövedelemnek az adóterhet nem viselõ járandóság értékhatárát meghaladó része, valamint a kifizetõ (de nem a munkáltató) által fizetett adóköteles biztosítási díj és — e törvény eltérõ rendelkezése hiányában — a kifizetõ által átvállalt kötelezettség, elengedett tartozás. Szintén egyéb jövedelem különösen a magánnyugdíjpénztár által szolgáltatásként kifizetett összeg, valamint a tag egyéni számláján jóváírt tagdíjkifizetésnek a társadalombiztosítási nyugdíjrendszerbe történõ visszalépés miatt visszafizetett összege, továbbá az önkéntes kölcsönös biztosító pénztár által a magánszemély tag egyéni számláján jóváírt összeg (kivéve a tagnak a pénztár alapszabályában foglaltak szerinti saját befizetését, munkáltatói hozzájárulását, valamint a fedezeti alapból történõ befektetések hozamát, az értékelési különbözetet, továbbá a magánnyugdíjpénztár tagjának rendelkezése szerint a társadalombiztosítási nyugdíjrendszerbe történõ visszalépés miatt az önkéntes kölcsönös nyugdíjpénztárba utalt tagdíj-kiegészítést).”

Source: https://magyarkozlony.hu/hivatalos-lapok/f2aeb4ea60bf358f67cb51b3cefaa37f0d988427/dokumentumok/e1743b9f247b925334b6c7a6befb512fadaf3bb4/letoltes